section_heading: Produkcija
paragraph_text: Nakon što je film već bio u fazi pret-produkcije, a Weir već otišao u Srednju Ameriku tražeći lokacije za snimanje, financijska potpora filmu je propala i projekt je suspendiran.Pfeiffer, Lee. The Films of Harrison Ford. Citadel Press, 2002. U međuvremenu, Weiru je ponuđena režija filma Svjedok u kojoj je glavnu ulogu također tumačio Harrison Ford. Film Svjedok, koji je postao prva američka produkcija ovog redatelja iz Australije, bio je kritički i komercijalni uspjeh nominiran u čak osam kategorija za prestižnu nagradu Oscar uključujući i one za najboljeg redatelja, glavnog glumca i film godine. Tijekom produkcije Svjedoka Weir je razgovarao o Obali komaraca s Fordom koji se jako zainteresirao za ulogu Allieja Foxa (premda je njegov agent bio manje entuzijastičan oko cijele priče). Nakon što je Ford prihvatio ulogu, financije i distributera za film sada je bilo puno lakše naći (na kraju su to bili Saul Zaentz i kompanija Warner Bros.).